**Puterea iubirii**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aud oful tău cum umblă pe maluri

Şi caută clipe în noi reveniri,

Aud dorul tău prins încă în voaluri

Arzând de dorinţe, de noi definiri.

Te văd adunând petale de cântec

Din graiul văratic al mării de jad,

Te văd fluierâd pe buze descântec

Sorbind amintiri din căuş cu orjad.

Aud paşii tăi cum calcă pe luna

Ce sângeă-n noapte pe cerul aprins.

Aud vocea ta cum cheamă întruna

Fiorul iubirii din strune desprins.

Te văd cum aduni fărâme de soare

Când ziua se-ndreaptă spre negre poteci,

Te văd cum săruţi luceferi pe zare

Din valul ce-adoarme pe tălpile-ţi reci.

Aud cum te rogi chemând răsărituri

Ca raza iubirii să ardă din nou,

Te văd lăcrimând când fierb asfinţituri

Oftând prin solfegii pierdute-n ecou,

Aud cum foşneşti când briza te-atinge

Şi-n urmă, privirea ades ţi-o îndrepţi,

Te văd radiind când ochiu-ţi distinge

(Păşind înspre tine), pe cel ce-l aştepţi.